जावेद अख्तर

जावेद अख्तर कवि और हिन्दी फिल्मों के गीतकार और पटकथा लेखक हैं। वह सीता और गीता, ज़ंजीर, दीवार और शोले की कहानी, पटकथा और संवाद लिखने के लिये प्रसिद्ध है। ऐसा वो सलीम खान के साथ सलीम-जावेद की जोड़ी के रूप में करते थे। इसके बाद उन्होंने गीत लिखना जारी किया जिसमें तेज़ाब, 1942: अ लव स्टोरी, बॉर्डर और लगान शामिल हैं। उन्हें कई फ़िल्मफ़ेयर पुरस्कार, राष्ट्रीय फ़िल्म पुरस्कार और पद्म भूषण प्राप्त हैं। 2020 में उन्हें धर्मनिरपेक्षता और फ्री थिंकिंग को बढ़ावा देने में उनके योगदान के लिए रिचर्ड डॉकिंस अवार्ड से सम्मानित किया गया।

व्यक्तिगत जीवन 
जावेद अख़्तर का नाम देश का बहुत ही जाना-पहचाना नाम हैं। जावेद अख्तर शायर, फिल्मों के गीतकार और पटकथा लेखक तो हैं ही, सामाजिक कार्यकर्त्ता के रूप में भी एक प्रसिद्ध हस्ती हैं। इनका जन्म 17 जनवरी 1945 को ग्वालियर में हुआ था। पिता जाँ निसार अख़्तर प्रसिद्ध प्रगतिशील कवि और माता सफिया अखतर मशहूर उर्दु लेखिका तथा शिक्षिका थीं। ज़ावेद प्रगतिशील आंदोलन के एक और सितारे लोकप्रिय कवि मजाज़ के भांजे भी हैं। अपने दौर के प्रसिद्ध शायर मुज़्तर ख़ैराबादी जावेद के दादा थे। पर इतना सब होने के बावजूद जावेद का बचपन विस्थापितों सा बीता। छोटी उम्र में ही माँ का आंचल सर से उठ गया और लखनऊ में कुछ समय अपने नाना नानी के घर बिताने के बाद उन्हें अलीगढ अपने खाला के घर भेज दिया गया जहाँ के स्कूल में उनकी शुरूआती पढाई हुई।

जावेद ने दो विवाह किये हैं। उन कि पहली पत्नी से दो बच्चे हैं- फरहान अख्तर और ज़ोया अख़्तर। फरहान पेशे से फिल्म निर्माता, निर्देशक, अभिनेता, गायक हैं। जोया भी निर्देशक के रूप में अपने करियर कि शुरुआत कर चुकी हैं। उनकी दूसरी पत्नी फिल्म अभिनेत्री शबाना आजमी हैं। 

भारत सरकार ने सन् २००७ में जावेद को पद्म भूषण से सम्मानित किया।

पुरस्कार एवं सम्मान
 2004 - किशोर कुमार सम्मान - गीतकार के क्षेत्र में
 2020 - रिचर्ड डॉकिंस अवार्ड

इन्हें भी देखें
 अदनान सामी
 सारा हैदर
 आरिफ मोहम्‍मद खान
 शीबा असलम फ़हमी
 तारिक़ फ़तह
 तसलीमा नसरीन
 सलमान रुश्दी

सन्दर्भ

बाहरी कड़ियाँ 
 

२००७ पद्म भूषण
फ़िल्मफ़ेयर पुरस्कार विजेता
जीवित लोग
फ़िल्मी गीतकार
उर्दू शायर
साहित्य अकादमी द्वारा पुरस्कृत उर्दू भाषा के साहित्यकार
हिंदी फिल्म पटकथा लेखक
राष्ट्रीय फ़िल्म पुरस्कार विजेता
पद्मश्री प्राप्तकर्ता
1945 में जन्मे लोग
साहित्य और शिक्षा में पद्म भूषण के प्राप्तकर्ता